ming030890/wiki-yue-high-quality huggingface dataset:
Windows 10

Windows 10係一個由微軟開發嘅作業系統，亦都係Windows 家族嘅最新成員，佢係Windows 8.1同Windows Phone 8.1嘅後繼者，開發代號係Threshold同埋Redstone。設計目標係統一包括個人電腦、平板電腦、智能手機、嵌入式系統、Xbox One、Surface Hub同埋HoloLens等等，整個Windows產品系列嘅作業系統。佢哋共享一個通用嘅應用程式架構同Windows 商店嘅生態系統。
Windows 10引入咗微軟嘅「通用Windows平台」（UWP），並將Modern UI風格嘅應用程序擴充。呢啲應用程序可以喺多種設備上運行——包括PC、平板電腦、智能手機、嵌入式系统、Xbox One、Surface Hub以及HoloLens全息設備。微軟重為Windows 10設計咗一個新嘅開始菜單，其中包含Windows 7嘅傳統開始菜單元素同Windows 8/8.1嘅磁貼。Windows 10重引入一個虛擬桌面系統、一個叫做任務視圖嘅工作切換器、Microsoft Edge瀏覽器、支持指紋同面部、虹膜識別登錄、企業環境嘅新安全功能，以及DirectX 1212同WDDM 2.0，以提高操作系統嘅遊戲圖形功能。
微軟將Windows 10變成一項服務，佢將會持續接收更新。截至2016年8月，Windows 10嘅使用率一直上升，隨之而嚟嘅係舊版本嘅Windows喺總使用量中所佔份額下降。根據2018年2月微軟官方調查，Windows 10有43%，攞第一。第二係Windows 7，有42%。第三係Windows 8.1，有13%。
正式版本喺2015年7月29號發行並開放畀符合條件嘅用戶免費升級，不過Windows 7、8及8.1已經喺UTC-10嘅2016年7月30號凌晨12點關閉免費直接升級通道，而面向使用輔助技術嘅用戶而設嘅Windows 10免費升級亦都喺2017年12月31號結束，之後升級就一定要畀錢（曾經升級過Windows 10並攞到數碼許可嘅使用者除外）。

開發史
喺2014年9月30號，微軟公司喺美國舊金山嘅發佈會入面爆咗最新嘅Windows操作系統。喺2014年10月1號開嘅發佈會入面宣佈Windows 10呢個操作系統嘅技術預覽版下載。

命名
微軟將系統命名為Windows 10，而唔係叫「Windows TH」、「Windows X」、「Windows One」或之前講得最多嘅「Windows 9」。
微軟唔叫佢做「Windows 9」呢個名，原因有好多個版本。官方話係Windows 10有好大嘅進步；而另一版本係話微軟公司費事將「Windows 9」同舊嘅「Windows 95」或「Windows 98」撈亂。
而唔似「Mac OS X」叫做「Windows X」，有媒體就話驚佢同「Windows XP」撈亂。

設備同平台嘅統一
Windows 10系統將之前Windows系列入面有嘅開始選單同埋Windows 8.x系統入面嘅「開始界面」結合到功能表入面。Windows Store應用就允許喺桌面度以視窗化方法嚟運行。佢重畀好多硬件搞一個統一嘅平台同埋覆蓋冚唪唥曬士同品種嘅Windows設備共享一個應用商店。由於佢出咗個Windows RunTime，用户可以跨平台噉喺Windows設備（手機、平板電腦、個人電腦同Xbox）入面搞同一個應用。

中國大陸定製版
由於美國國內爆出棱鏡計劃事件，中國大陸開始收緊Windows嘅採購限制，期間微軟開始同中國大陸企業——中國電子集團公司整個紅旗版出嚟以避開美國政府嘅監聽。
Windows 10流動版

Windows 10流動版（Windows 10 Mobile）係微軟研發嘅一隻流動作業系統，2016年2月推出，取代先前嘅Windows Phone。呢個系統係Windows 10嘅流動裝置版本。佢嘅前身係Windows Phone 8.1。
呢篇Windows 10流動版係關於Microsoft Windows嘅楔位文章，重未寫完嘅。麻煩你幫手充實佢。
Winamp

Winamp係美國Nullsoft（英文：Nullsoft）公司開發嘅媒體播放器，佢曾經係AOL（英文：AOL）嘅一部分，家陣係 Radionomy 旗下產品之一。包括Nullsoft公司使用嘅大羊駝，已經可以喺Winamp嘅主網站見到。

彩蛋
Winamp嘅各種版本包括多個彩蛋，譬如Nullsoft公司創辦人Justin Frankel（英文：Justin Frankel）嘅相。其中亦都有唔同彩蛋版本，係藏身於程式裏面嘅對話框之中。
Windows 1.0

Windows 1.0係微軟公司第一次對個人電腦嘅作業系統進行使用者圖形介面嘅測試。呢個系統係最早嘅Windows版本，以MS-DOS作業系統嘅基礎嚟整。喺1985年11月開始賣。
喺嗰陣時，好多人話Microsoft Windows 1.0係個好渣嘅產品。嗰陣最好嘅GUI電腦平臺唔係G.E.M.就係DESQview/X（英文：DESQview）。Microsoft Windows 1.0喺1987年，就俾新出嘅Microsoft Windows 2.0頂替咗。
Windows 2.1x

Windows 2.1x係微軟公司開發嘅一個Windows系統。

Windows 2.1
呢個系統喺Windows 2.0發佈咗唔夠一年，就喺1988年5月27號發佈咗佢嘅Windows/286嘅2.10版同Windows/386嘅2.10版。如估第一次安裝呢個Windows系統嘅話，一定要有硬盤先至得。

Windows 2.11
1989年3月13號，微軟發佈嘅Windows2.11嘅Windows/286同Windows/386版本，而呢啲版本喺內存管理、尤其係AppleTalk嘅支援同快速打印、重有打印機驅動升級嘅功能入面改咗啲噉。
呢個系統喺1990年5月份俾Windows 3.0頂住檔，但微軟重畀咗佢12年嘅支持，一直到2001年12月31號先至結束。
Windows 11

Windows 11係美國微軟公司開發嘅一套作業系統，佢係Windows 10嘅後繼商品，呢款電腦軟件係2021年10月5號推出。
伯靈頓

伯靈頓（英文：Burlington），係美國佛蒙特州最大城，住咗4.5萬人。
伯羅邦尼斯之戰

伯羅邦尼斯之戰（Peloponnesian War）係以雅典為首嘅提洛同盟同以斯巴達為首嘅伯羅邦尼斯聯盟之間嘅一場戰爭。呢場戰爭由前431年一直持續到前404年，期間兩邊停戰過幾次，最後斯巴達贏咗。
伯邑考

伯邑考（粵拼：baak3 jap1 haau2，？—？），姓姬名考（粵拼：gei1 haau2），字伯邑。老竇係姬昌，阿媽叫太姒，仲有同母巴打十人；不過佢喺後生嗰陣就已經過咗身。文王死咗之後，由佢細佬姬發稱帝，即係周武王。
伯麥

伯麥（James John Gordon Bremer；通常寫James Bremer；1786年9月26號—1850年2月14號），又譯庇林麥、卑林馬、寶馬，係英國軍官。佢帶英國海軍，響緬甸同大清打仗，有出色表現。

澳洲
1824年，伯麥帶皇家戰船添馬（HMS Tamar）去澳洲北領地，幇手立登打士砦（Fort Dundas）。澳洲昆士蘭伯麥河（Bremer River），就係1824年探險家用佢個名命名。佢響澳洲留咗好多年，直至到1839年，英商響廣東省城遇到麻煩，佢受鼓勵，帶兵到廣東處理。

大清
伯麥1839年11月，接手中國海域海軍，佢有份引起第一次鴉片戰爭，場戰之中，伯麥係軍師統帥水師總兵（Commander-in-chief）。
1841年1月19號，大清代表琦善同大英公使大臣住中華領事（Plenipotentiary）義律立川鼻草約，當中一條割香港島。草約雖然未受兩國政府批準，佢帶頭1841年1月26號響水坑口登陸香港島。響1841年2月1號，即係道光廿一年正月初十，伯麥同義律一齊發告示，香港島歸入英國，而告示香港島土人一切如舊。1841年10月，佢個位交畀第二個做。佢因為呢次戰爭，而聲名大噪。
伯里克里斯

伯里克里斯（前495年—前429年）係古希臘政治人，佢領導嘅古雅典畀人話係「黃金時代」，亦喺伯羅奔尼撒戰爭開始嗰陣打贏仗。
伯里克里斯有位情人叫阿斯帕齊婭，喺嗰陣都好出名。
伯赫斯·費德歷·斯金納

伯赫斯·費德歷·斯金納（B.F. Skinner，1904年3月20號—1990年8月18號）係美國一個行為論心理學家。
伯迪堅河

伯迪堅河（粵拼：baak3 dik6 gin1 ho4；英文：Burdekin River）係大洋洲嘅澳洲一河。佢嘅源喺史妙嶺嗰邊，一直流到澳洲東北邊嘅押士達灣嗰度入海，全長710km。呢條河喺1845年由澳洲佬——陸域•力喀達發現，重用咗湯瑪士•伯迪堅太太嘅名嚟做河嘅名。呢條河係其中一條流入珊瑚海嘅河。
伯遠帖

《伯遠帖》係晉朝書法家王珣嘅墨寶，全文五行四十七字以行書寫成。

流傳
北宋嗰陣，《伯遠帖》入內府，喺《宣和書譜》記錄低。明代董其昌收藏呢份帖，佢話：「晉人真跡惟二王尚有存者，然米南宮時大令已罕，謂一紙可當右軍五帖，況王珣書，視大令不尤難覯耶！既幸予得見王珣，又幸珣書不盡湮沒得見吾也。」董其昌喺《畫禪寶隨筆》入面評論：「瀟灑古淡，東晉風流，宛然在眼。」
乾隆十一年（1746年）《伯遠帖》入到去內府，乾隆皇帝弘曆將呢份帖同王獻之嘅《中秋帖》加埋王羲之嘅《快雪時晴帖》合稱三希，一齊擺喺養心殿嘅「三希堂」入面。《伯遠帖》，因為第一行有「伯遠」兩隻字，就用佢做帖名。大清滅亡之後，《伯遠帖》同《中秋帖》曾經收喺敬懿皇貴妃住嘅壽康宮。
1924年11月5號，馮玉祥逼溥儀出宮，敬懿皇貴妃將呢份帖帶出宮，私底下將佢哋送去北平後門橋外古董鋪「品古齋」擺賣。北平四大收藏家之一嘅郭葆昌喺「品古齋」買到《中秋帖》同《伯遠帖》。郭葆昌應承故宮博物院文物館副館長馬衡、徐森玉同科長莊嚴，一百年之後將呢兩份帖無條件還翻畀故宮。郭葆昌死後，呢兩份帖畀咗佢個仔郭昭俊。《伯遠帖》本幅上鈐有“郭氏觶齋秘籍”，就係郭葆昌嘅收藏印。
1949年，郭昭俊帶住《中秋帖》同《伯遠帖》走路，去咗台灣。郭昭俊向莊嚴表示，只要政府畀一尐報酬，他就將「二希」捐出來。莊嚴四處籌措資金，都係冇辦法喺約定時間內攞錢出來，郭昭俊因做生意關係去香港，將《中秋帖》和《伯遠帖》押畀一個摩囉叉。嗰個摩囉叉以十多萬港紙抵押畀香港匯豐銀行。1951年10月初，喺香港嘅徐伯郊知道呢件事，即刻向鄭振鐸報告。徐伯郊又寫信畀故宮博物院院長馬衡，馬衡向大陸總理周恩來報告呢一件事。1951年周恩來指示將《伯遠帖》、《中秋帖》買翻來，話：「同意購回《中秋》、《伯遠》二帖。惟須派負責人員及識者前往鑒別真偽，並須經過我方現在香港的可靠銀行，查明物主郭昭俊有無訛騙或高抬押價之事，以保證兩帖能夠順利購回。」12月3號，《中秋帖》同《伯遠帖》返到去北京。23號，「二希」喺北海團城第一次展出，馬敘倫、陳叔通、章伯鈞等都喺受邀之列。1951年12月27號，王冶秋親自將《中秋帖》同《伯遠帖》交故宮博物院收藏。

原文
王珣《伯遠帖》，現藏於北京故宮博物院
珣頓首頓首。伯遠，勝業情期，群從之寶。自以羸患，志在優遊，始獲此出，意不剋申。分別如昨，永為疇古，遠隔嶺嶠，不相瞻臨。
唐人真跡已不可多得，況晉人耶！內府所藏右軍快雪帖，大令中秋帖，皆希世之珍。今又得王珣此幅繭紙家風信堪並美！幾餘清賞亦臨池一助也。御識。
俄羅斯足球代表隊

俄羅斯足球代表隊係代表俄羅斯嘅足球隊，由俄羅斯足球總會打理，會出席國際足球賽事好似世界盃同歐洲國家盃咁。
喺2018年FIFA世界盃決賽周入面，作為東道主嘅佢哋打入八強，係蘇聯解體之後，佢哋喺FIFA世界盃史上攞到嘅最好成績，但去到2022年，因為俄烏戰爭嘅關係，而畀歐洲足球協會、國際足球協會夾手夾腳制裁。
俄羅斯邊疆區

邊疆區係俄羅斯嘅一類聯邦主體，總共有9個。
俊和發展集團

俊和發展集團有限公司（Chun Wo Development Holdings Limited）係一間地產、建築、土木工程同埋物業投資業嘅。呢間公司1993年喺香港交易所招股上市，2016年10月改制為亞洲聯合基建控股有限公司嘅附屬公司（控股股份代號沿用00711.HK）。現任董事會主席係彭一庭，董事會行政總裁兼營運總裁係彭一邦。
俊和發展集團喺1968年由彭錦俊博士同李蕙嫻女士以獨資形式創立，公司成立初期主要承接小型工程，包括私人屋苑建設。後來參與香港政府、公營同私人發展商嘅基礎建設，包括九廣鐵路嘅電氣化改革計劃同埋渠務工程等改善設施。2014年9月，新維投資控股集團收購俊和46.7%股權。同年10月，俊和唔妥香港幾間大學師生參加雨遮運動，決定撒銷畀開佢哋嘅兩萬銀獎學金。
2016年12月，彭氏家族向中國新維投資收購佢擁有嘅8.37億股集團股份，每股作價1.08元，總代價為9.04億元。另外亦收購中國城市建設控股所持嘅集團股份，現時彭氏家族係集團最大股東。
2018年5月，旗下俊和建築工程牽頭嘅明華大廈重建項目被揭發用咗未達標鋼筋，俾房委會暫停投標資格。
俊暉華庭

俊暉華庭係香港住宅大樓，喺九龍紅磡蕪湖街118號，2001年起好，22層樓高，有80個住宅單位，發展商係恆基兆業地產。
俄羅斯軍事

俄軍軍費正以30%嘅比例逐個財政年度上升，家陣嘅俄軍軍費係過去6年嘅幾乎四倍。據俄羅斯財政部長阿列克謝·庫德林聲稱，呢個軍費比例將會維持到至少2010年。俄羅斯政府2007年嘅軍費開支高達大約324億美金，但係唔少其他信息來源指出，俄羅斯實際上嘅軍事開支唔止官方公布嘅數字。
俊芳程公祠

俊芳程公祠喺香港新界元朗十八鄉水蕉新村9號，喺1940年代由俊芳祖嘅後人起，祠堂門聯用「俊、芳」鶴頂格局寫住：「俊傑承先祖，芳徹啟後人」，意思係家族承前繼後，表現出飲水思源嘅美德，直到而家，芳程祖嘅後人已延續到第七代。而家程氏族人仍然維持喺宗祠裏面舉行紅白事嘅儀式，例如傳統結婚上頭同男丁辭世嘅靈位上位儀式。喺2010年8月31號被評為香港二級歷史建築。
一次性密碼本

一次性密碼本（one-time pad，OTP）係一種加密技巧，冇可能拆解，但需要通訊雙方事先有一條共享而且淨係可以用一次嘅密匙，而呢條密匙長過要傳嘅信息。
一氧化碳

一氧化碳（Carbon monoxide）係一隻無色無臭無味嘅氣體。佢個符號係CO，即係一個碳原子加一個氧原子化合而成。
佢通常係燒碳化合物嗰陣，燒得唔完全而產生嘅。雖然係副產品，但係佢仍然可以用來燒，燒嗰陣重會有藍色嘅火，最後變做二氧化碳。
一氧化碳對人係有毒，無色無味，殺人於無形。不過現代技術之下，係好有用嘅化合物。

歷史
最早研製出一氧化碳嘅係法國化學家 de Lassone（喺1776年）。佢通過加熱氧化鋅同碳，製成咗一氧化碳。但由於一氧化碳響燃燒嗰陣，會產生同氫氣類似嘅藍色火焰，de Lassone就搞錯咗咁話佢整到氫氣。響1800年英國化學家William Cruikshank先至證明一氧化碳係由碳元素同氧元素組成嘅化合物。

特徵
一氧化碳響水中嘅溶解度好低，但好易溶響氨水度。
空氣混合爆炸極限係12.5%～74%。
一氧化碳亦都可以當係燃料噉用。
當一氧化碳濃度響空氣入面達到35ppm，就會對人體產生損害，成為一氧化碳中毒或者煤氣中毒。血液變成「櫻桃紅色」，係一氧化碳中毒嘅癥狀。
一氧化矽

一氧化矽（SiO）係矽嘅其中一種氧化物，常溫下係黑色粉末。
一樣的月光

《一樣的月光》係由吳念真同羅大佑填詞，李壽全作曲，蘇芮演唱。呢首歌收錄喺《蘇芮專輯》。
一氧化氮

一氧化氮係種化合物，英文叫 Nitric oxide 或者 Nitrogen monoxide，符號NO，係由一個氧原子加一個氮原子組成。喺室溫下係氣體嚟。隻嘢係人，以至所有哺乳動物，細胞嘅重要訊號分子（signaling molecule）。化工裏面係隻重要嘅中介物。不過，佢亦都係隻污染物，主要來自車嘅引擎，同埋發電廠。
一步之差

《一步之差》（西班牙文：Por una Cabeza）係一首探戈歌，由阿根廷歌手兼作曲家卡洛斯·葛戴爾（Carlos Gardel）作，啲歌詞講一個爛賭嘅男人將佢股賭馬癮比喻成佢對女人嘅愛戀。
一氧化碳中毒

一氧化碳中毒（英文：Carbon monoxide poisoning）係由吸入過量一氧化碳（CO）而導致。佢嘅症狀同流感有啲相似，例如頭痛、頭暈、虛弱、嘔吐、胸痛、迷糊等。大量吸入可以導致失去意識、心律不正、癲癇，最尾會死。長期嘅併發症有疲憊、失憶同行動問題。
一氧化鈷

一氧化鈷（CoO）係鈷嘅其中一種氧化物，常溫下係灰黑色粉末。
一樹梨花壓海棠

《一樹梨花壓海棠》（英文：Lolita）係一套1962年嘅美國電影，由占士美臣、莎莉温德絲、彼得斯拉、蘇麗安主演，史丹利寇比力克執導。
個人崇拜

個人崇拜係種政治手法，政府會用大規模宣傳手段將一個人（通常係當今或者開國國家元首）塑造成崇拜對象，令人民當佢神噉拜。
個人區域網絡

個人區域網絡（Personal area network，PAN）係指一個人喺佢嘅工作區入面若干部電子架生連埋一齊形成嘅電腦網絡。
倉鼠管家

倉鼠管家（日文：おるちゅばんエビちゅ(Oruchuban Ebichu)），又叫看家鼠，工友倉鼠，倉鼠小使，係日本嘅一套漫畫，動畫片，伊藤理佐作品。 內容係關於倉鼠惠比知由（Ebichu）同佢主人嘅日常生活談。喺1990年至2007年9月19號主婦と生活社嘅女性雜誌《ギガ/Shan》於漫畫連載，1999年8月1號至10月1號動畫化同DirecTV放送上映。
單行本有15本，1992年1月至2008年1月12號發行。
個人化搜尋

個人化搜尋（Personalized search）係互聯網搜尋引擎會跟用家嘅喜好去調整搜尋結果，透過調整排名同埋省略一啲結果，令用家更易搵到佢想搵嘅嘢。呢種功能由Google喺2004年首先推出。
個人

個人（粵拼：go3 jan4）係單獨人類個體嘅嗌法，相對應嘅係由多數人類個體組成嘅人民。個人係具有某啲能力或屬性，例如理性、道德、意識，而且係社會關係嘅一種文化形式（例如親屬關係、財產所有權同法律責任）嘅一部分。
個人主義

個人主義（英文：Individualism）係一種道德、政治同社會、意識形態去強調個人嘅自由同個人權利嘅重要性。個人主義反抗威權同埋所有試圖束縛個人嘅行動，尤其細嗰啲由國家或社會施加嘅強迫力量。
個人利益

個人利益 (英文：Self-interest)，又可以叫做自利，係講緊一個個體自己嘅需要或者希望。喺唔同嘅學術，例如哲學、經濟學、同埋政治學等等，都有提到關於個人利益嘅理論。

哲學
根據倫理利己主義，大家都應該跟住自己嘅個人利益，因為只要一個行動對做嘅人有幫助，就屬於有倫理。
喺嚟自古希臘嘅享樂主義，一個人只要係做令自己開心嘅嘢，即係追求個人利益，就係最好同埋最重要。
喺現代嘅個人主義，呢個概念認為一個人自己係最重要嘅嘢，某程度上都係推舉緊個人利益。

政治學
根據中國嘅法家，個人利益就係人性嘅基本概念。所以其實冇真係正義嘅官，因為佢哋都只係會跟住自己嘅個人利益嚟做事，而就算睇落係慈善或者道德嘅行動，其實都係為咗之後嘅好處而做，例如提高自己嘅聲譽。
所以，法家認為一個理想嘅國，需要成立一個利用個人利益嚟管治嘅制度，而唔係基於道德。佢哋相信只要每一個人都有足夠嘅利益去跟社會規範，令大家嘅個人利益都有助社會嘅安定。
喺現代嘅現實政治，呢個都係基於所有人都係會跟自己嘅個人利益嘅前提，嚟做政治同外交嘅決定。

經濟學
根據經濟學嘅主要概念無形之手，一個經濟入面嘅人只要都係跟返自己嘅個人利益，就自然會達到社會嘅共同利益。
一位生意人有可能會跟住自己嘅個人利益嚟收賄賂，搞到自己唔公平咁益咗另一間公司或者商人。
倉鴞

倉鴞（Tyto alba）係草鴞科草鴞屬嘅一種貓頭鷹，分佈世界絕大部份地方，除咗極地、荒漠、喜馬拉雅山脈北面、印尼同一啲太平洋島。
伊基圭

伊基圭（粵拼：ji1 gei1 gwai1；西班牙文：Iquique，西班牙文讀音：[iˈkike]，ee-KEE-kay）係智利北面嘅港口城市，塔拉帕卡大區伊基圭省嘅首府，阿塔卡馬沙漠西邊。佢係成個地球最乾旱嘅城市，年平均降雨量得0.08mm，曾經試過連續14年未落過雨。
喺伊基圭嘅飲用水都係靠進口。

名
呢個城市喺19世紀因超多生產NaNO3嘅礦山而改成噉嘅名。

地理
伊基圭嘅海邊廣場一角
伊基圭原本係秘魯嘅一部分，但有好多智利人喺度住。1879至1883年嘅太平洋戰爭過後，個城市割咗畀智利。今日係智利兩個自由港嘅其一。位置喺好窄嘅海灘平台同圍住600米高嘅海灘坡，平均海拔52m，一直上升到海拔125m嘅地區。尤其喺城市東邊，海拔即刻去到700m咁高，而地形係從南北向嘅斷層崖放喺海邊嘅樣。

氣候
伊基圭嘅氣候係熱帶沙漠氣候，全年少雨落，加上附近有條秘魯寒流影響，所以呢個城市嘅年平均降雨量得0.08mm到，即使係最多雨落嘅8月，得0.5mm嘅降雨量。曾經試過連續14年未落過雨嘅紀錄。喺每年4~9月，伊基圭凈係望到天上一片黑雲而唔落雨，凈低都冇乜雨落。
而氣溫方面，由於有條秘魯寒流影響，加上係熱帶沙漠氣候，所以全年得好少嘅溫度變幅。最熱嗰個月平均得24℃，最凍嗰個月平均得15℃。
伊喇期利奧

伊喇期利奧（希臘文：Ηράκλειο），係希臘嘅一個城市。
伊吾

伊吾（維吾爾文：ئارا تۈرۈك ناھىيىسى‎）係中國新疆吐魯番嘅一個縣。
伊喇尼卡莊臣

伊喇尼卡莊臣 (閨名 Gallacher；喺1989年8月21號出世)係位英國女演員同模特兒。佢最廣為人知嘅係喺P-Valley 度做Hailey呢個角色。 佢曾經喺哈利波特：混血王子的背叛 (電影）度飾演一個侍應。
伊古邁尼察

伊古邁尼察（希臘文：Ηγουμενίτσα），係希臘嘅一個城市。
伊哥伏察玆

伊哥伏察玆（Игорь Ярославович Вовчанчин，又譯做伊格爾‧巴夫恰吉，1973年6月8號—），喺烏克蘭（當時屬蘇聯）出世，係一個俄羅斯混合格鬥家。

簡歷
外號 Ice Cold（北の最終兵器）嘅伊哥伏察玆，細細個就已經學西洋拳同泰拳，而且係多項泰拳比賽冠軍，1985年出道，擁有五個無限制格鬥（No Holds Barred 簡稱 NHB）冠軍銜頭，頂得住佢一對鐵拳嘅真係無乜幾個。
不過喺PRIDE 2000 格蘭披治賽（PRIDE Grand Prix 2000 Finals）入面，雖然喺晉級時打贏好多高手，但到尾重係唔夠馬克高文打而拎唔到個冠軍。

近期記錄
呢節要加長。
伊域察奧歷治

伊域察奧歷治（塞爾維亞-克羅地亞文：Ivica Olić，1979年9月14號—），慣譯伊維卡奧歷，係克羅地亞足球員，司職前鋒。
伊塔馬佛朗哥

伊塔馬佛朗哥（葡文：Itamar Franco；1930年6月28號—2011年7月2號）係巴西政治人，喺南大西洋近巴西薩爾瓦多同里約熱內盧之間嘅海域出世，1990年3月15號開始做巴西副總統。科洛喺1992年10月2號被逼辭職之後，由渠代理總統職務，直到12月29號宣誓就任巴西總統，任期至1995年1月1號。
佛朗哥卸任總統之後，喺渠家鄉米納斯吉拉斯州做州長。渠亦成為嗰個州嘅國會議員，到過身時重做緊議員。
因為診斷有白血病，佛朗哥喺2011年5月21號入住聖保羅一間醫院接受治療。6月27號發展成肺炎，最後喺當地時間7月2號上晝過身。巴西總統宣布為渠舉行七日嘅哀悼，遺體喺7月4號火化。
何細亞

何細亞（？—前722年）係北國以色列末代國王，前732年到前722年在位，屬聖經列王紀下嘅時期。
何緯豐

何緯豐，香港親中派電影界人士，被部分中國媒體稱為「微電影之父」。
佢1993年喺香港浸會大學傳理學院電影電視系畢業，曾經攞過中國中央電視台微電影最佳影片獎、中國優秀創新企業家獎，依家擔任數碼港企業發展顧問組委員會委員。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
何耀輝

何耀輝（1929年—2016年8月12號）係臺灣放射科醫師，日治臺灣時代喺臺南州新豐郡永康庄（今台南市永康區）出世。

生平
考取台北帝國大學醫預科（而家台大醫學系）。喺第二次世界大戰結束後，1951年以第一名成績從台大醫學院畢業。畢業後，佢進入台大醫院，任醫師。1957年，喺杜聰明嘅邀請下，到高雄醫學院（今高雄醫學大學嘅前身）任教，創立放射線學科同高醫附院放射科，任首任科主任。
1959年，佢同高雄醫學院嘅技術人員合作，製造出第一部台灣製作嘅X光機，其中除咗X光管外嘅零件，都喺台灣製作。1961年，喺台灣醫學會發表呢部X光機。
2016年8月12號逝世，享壽88歲。
何紫綸

何紫綸（英文：Ann Ho，1981年2月14號—），真名何佩嫺，係香港模特兒，藝人公司Star Team創辨人，亦幫過香港電視網絡拍《第二人生》、《導火新聞線》及《夜班》等電視劇。佢喺玫瑰崗學校中學部度畢業。另外，佢係一個基督徒。
何紫綸曾經同藝人張栢芝細佬張豪龍拍拖9年，最後散咗，之後識咗另一位男人Gary Lam，拍拖兩年後喺2015年拉埋天窗。佢亦曾經同藝人莊思敏搞過生意，但因為蝕大錢而反面。佢喺2015年底成立藝人公司STARTeam，旗下有個組合叫星座少女（Staries）。
何紹基

何紹基，香港鄉事派政治人，大澳鄉事委員會主席。

選舉經歷
喺2021年9月，佢成為香港特别行政區選舉委員會鄉議局界委員。
何耀明

何耀明教授（英文：Michael Hor）係香港法律學者，現任香港大學法律學院院長，專長研究刑事司法系統。佢舊時喺馬來西亞怡保成長同接受教育，之後讀新加坡國立大學法律學院，喺牛津大學攞到法學碩士同喺芝加哥大學攞法學博士。
何翠萍

何翠萍（Ho Chui Ping, Apple，鄺民彬暱稱「蒲姐」，1974年—），係香港特別行政區財政司司長前任政治助理，2017年11月6號履新，2022年6月30號卸任。
何翠萍係財經記者出身，加入政府前喺香港商業電台做咗超過廿年嘢，離職前做新聞及公共事務副總監。佢2013年至2016年間做過香港新聞行政人員協會秘書、副主席、主席等職，有香港浸會大學傳理學社會科學學士學位。
何耀棣

何耀棣，香港親中派政治人兼律師，曾經以29歲之齡，成為最後生嘅保良局主席。
侍中

侍中，官職一種，秦國開始設立，為宰相屬官。之後各國職能同權力各有唔同。
侍神星

侍神星（Nysa），即係小行星44，係太陽系小行星帶嘅一粒小行星，喺1857年5月27號發現。
來龍站

來龍站係中華人民共和國成都地鐵4號綫一個地下鐵站，喺龍泉驛區成洛大道，2017年6月2號啟用。
侍

侍係日本古時軍官同軍隊貴族嘅一個種姓，10世紀頭開始出現，職責係服侍一個日本氏族。到12世紀尾，侍呢個概念基本上同日本武士一模一樣。
例子為本機械翻譯

例子為本機械翻譯（英文：Example-based machine translation，EBMT）係指用雙語嘅語料庫嚟達致機械翻譯，俾部電腦睇大量嘅例子，等部電腦學識點樣做嗰兩隻語言之間嘅翻譯。
侏儒

侏儒（英文：dwarfism）係指一隻動物同同類比起嚟異常咁矮。
喺人類當中，如果一個人身高矮過 147 cm（4 ft 10 in），就算係侏儒。
下華登州

下華登州係瑞士一行政州域，全州面積276平方公里，人口4萬，州府施坦斯。
下萊茵

下萊茵（法文：Bas-Rhin）係法國大東部其中一個省，編號67，首府斯特拉斯堡。
下耀東

下耀東（英文：Lower Yiu Tung，代號C29）係東區區議會轄下一個選區，喺1999年設立，依家嘅區議員係工黨嘅何偉倫。
下終南山過斛斯山人宿置酒

下終南山過斛斯山人宿置酒呢頁係一個軟彈。
下莊洪聖廟

間廟喺大元至順元年起好，喺大清道光庚子年（1840年）重修過，後嚟年久失修溶溶爛爛。1958年大躍進時將間廟拆咗，但拆除工程完咗之後賴低咗嚿地基嘅手尾，直到1978年改革開放之後，由於長洲地區開始發展旅遊業，加上下莊聯社（今日嘅下莊村委）話要保護當地街區歷史同文化，喺1996年12月8號喺舊時間廟嘅地基度重新起返間洪聖廟出嚟，直到1997年夏起好。

風格
佢係間有嶺南特色嘅古廟，佔地120 m²，前座比較細，後座正殿比較大，中間有天井間開。入面有座四簷滴水煙樓，重有座「洪聖大王寶印」嘅方型玉石，帶圓形印柄響度。而柄頂之前有隻踎響度嘅獅子，但後嚟爛咗。
下葵涌

下葵涌（Ha Kwai Chung）係香港一地，葵涌三大區之一，另有上葵涌同中葵涌。約莫係葵涌區近九龍一帶，有荔景等地方。
下舖上居

下舖上居係種做生意同生活模式，喺有至少兩層高嘅建築物出現。地下係舖頭，用來做生意賺錢；樓上係住家。
下西里西亞省

下西里西亞省係波蘭嘅一個省，喺國土西南部，首府樂斯拉夫。
下總國

下總國係古代日本嘅一個令制國，屬東海道地區，位置約莫係家下千葉縣北部。
入鐵籠

《入鐵籠》（英文：We Are Legends）係2019年上畫嘅港產片，由林耀聲、馬志威、楊柳青、葛民輝、元秋同鄭麗莎主演，陳翊恆執導。
入間川景太

入間川景太（1999年5月20號—）係日本足球員，打後衞位置，效力長野帕塞羅。
入間人間

入間人間（平假名：いるま ひとま、1986年—）係日本嘅輕小說作家，作品有「嘘つきみーくんと壊れたまーちゃん」（講大話嘅男仔同埋壞到貼地嘅女仔）等。
入神舞

公元前古希臘一個杯上面描繪一個跳舞跳到入嗮神嘅人。
入神舞（ecstatic dance）係指一個或者多個人跳舞，而且跳到自己嘅精神迷失咗喺節奏當中，心理上進入一種高度專注嘅狀態。入神舞呢家嘢喺好多宗教活動裏面都見得到，而到咗廿世紀，心理學同神經科學等領域嘅研究者開始有興趣研究入神舞點樣影響一個人嘅精神狀態。
入錢機

入錢機，又寫做存款機、存鈔機，係種銀行用到處理人客嘅錢銀嘅機，專門畀人入銀紙落個銀行戶口度。
入聲

入聲係古漢語同埋部份現代漢語言嘅一類音節結構。喺現代漢語言，入聲指用唔爆出來嘅塞音做結尾嘅音節。
廣府話有三隻入聲聲調：上陰入[˥／5]、下陰入[／˧3]同陽入[˨／2]，語會粵拼分別標做1、3同6；教院粵拼分別標做7、8同9；變調就有讀成陰上[˧˥／35]嘅陰上變調。

字
平水韻入聲字表
入聲，一屋[-uk]
屋木竹目服福祿熟谷肉咒鹿腹菊陸軸逐牧伏宿讀犢瀆牘櫝黷轂複粥肅育六縮哭幅斛戮僕畜蓄叔淑菽獨卡馥沐速祝麓鏃蹙築穆睦啄覆鶩禿撲鬻輻瀑竺簇暴掬濮鬱矗複塾樸蹴煜謖碌毓舳柚蝠轆夙蝮匐觫囿苜茯髑副孰穀
入聲，二沃[-uuk]
沃俗玉足曲粟燭屬錄辱獄綠毒局欲束鵠蜀促觸續督贖浴酷矚躅褥旭欲淥逯告僕
入聲，三覺[-eok]
覺角桷較岳樂捉朔數卓汲琢剝趵爆駁邈雹璞樸確濁擢鐲濯幄喔藥握搦學
入聲，四質[-it]
質日筆出室實疾術一乙壹吉秩密率律逸佚失漆栗畢恤蜜橘溢瑟膝匹黜弼七叱卒虱悉謐軼詰戌佶櫛昵窒必侄蛭泌秫蟀嫉唧怵帥聿郅桎茁汨尼蒺
入聲，五物[-ot]
物佛拂屈鬱乞掘訖吃紱弗詘崛勿熨厥迄不屹芴倔尉蔚
入聲，六月[-jat]
月骨發闕越謁沒伐罰卒竭窟笏鉞歇突忽勃蹶筏厥蕨掘閥訥歿粵悖兀碣猝樾羯汨咄渤凸滑孛核餑垡閼堀曰訐
入聲，七曷[-at]
曷達末闊活缽脫奪褐割沫拔葛渴撥豁括聒抹秣遏撻薩掇喝跋獺撮剌潑斡捋襪適咄妲
入聲，八黠[-aet]
黠劄拔猾八察殺刹軋刖戛秸嘎瞎刮刷滑
入聲，九屑[-et]
屑節雪絕列烈結穴說血舌潔別裂熱決鐵滅折拙切悅轍訣泄咽噎傑徹別哲設劣碣掣譎竊綴閱抉挈捩楔蹩褻蔑捏竭契癤涅頡擷撤跌蔑浙澈蛭揭啜輟迭呐侄冽掇批橇
入聲，十藥[-ak]
藥薄惡略作樂落閣鶴爵弱約腳雀幕洛壑索郭博錯躍若縛酌托削鐸灼鑿卻絡鵲度諾橐漠鑰著虐掠獲泊搏勺酪謔廓綽霍爍莫鑠繳諤鄂亳恪箔攫涸瘧郝駱膜粕礴拓蠖鱷格昨柝摸貉愕柞寞膊魄烙焯厝噩澤矍各獵昔芍踱迮
入聲，十一陌[-eak]
陌石客白澤伯跡宅席策碧籍格役帛戟璧驛麥額柏魄積脈夕液冊尺隙逆畫百辟赤易革脊獲翮屐適劇磧隔益柵窄核擲責惜僻癖辟掖腋釋舶拍擇摘射斥弈奕迫疫譯昔瘠赫炙謫虢臘碩螫藉翟亦鬲骼鯽借嘖蜴幗席貊汐摭咋嚇剌百莫蟈繹霸霹
入聲，十二錫[-ek]
錫壁曆櫪擊績笛敵滴鏑檄激寂翟逖糴析晰溺覓摘狄荻戚滌的吃霹瀝惕踢剔礫櫟適嫡鬩覡淅晰吊霓倜
入聲，十三職[-jik]
職國德食蝕色力翼墨極息直得北黑側飾賊刻則塞式軾域殖植敕飭棘惑默織匿億憶特勒劾仄稷識逼克蜮唧即拭弋陟測冒抑惻肋亟殛忒嶷熄穡嗇匐鯽或愎翌
入聲，十四緝[-ip]
緝輯立集邑急入泣濕習給十拾什襲及級澀粒揖汁蟄笠執隰汲吸熠岌歙熠挹
入聲，十五合[-op]
合塔答納榻雜臘蠟匝闔蛤衲遝鴿踏颯拉盍搭溘嗑
入聲，十六葉[-ep]
葉帖貼牒接獵妾蝶篋涉捷頰楫攝躡諜協俠莢睫懾蹀挾喋燮褶靨燁摺輒撚婕聶霎
入聲，十七洽[-aep]
洽狹峽法甲業鄴匣壓鴨乏怯劫脅插押狎掐夾恰眨呷喋劄鉀
「
怒髮衝冠，憑欄處，瀟瀟雨歇[xĭɐt]；
抬望眼，仰天長嘯，壯懷激烈[lĭɛt]。
三十功名塵與土，八千里路雲和月[ŋĭwɐt]；
莫等閒，白了少年頭，空悲切[ʦʰiet]。
靖康恥，猶未雪[sĭuɛt]；
臣子恨，何時滅[mĭɛt]。
駕長車，踏破賀蘭山缺[kʰĭuɛt]；
壯志飢餐胡虜肉，笑談渴飲匈奴血[xiwet]。
待從頭，收拾舊山河，朝天闕[kʰĭwɐt]！
」

——岳飛　滿江紅
「
郭沫若沒出息，不積極閱讀學習熱力學學術力作，讀碩卻不續讀博。
浙北谷穴賊作，郭躑躅不決，擊敵不力，罰祿失職，實屬屈辱。
食齷齪的垃圾食物卻不食六畜熟肉及綠色麥穀，喝血及蜜卻不喝白色的雪碧。
不服佛法，日日月月極作孽，掠獲鹿鴨鶴雀，直接握鐵戟殺戮，切赤舌，鑿白骨，拔黑髮，斫肉末，確實毒辣刻薄，觸及法律。
宅植苜蓿不植菊，客室角落沒竹沒木亦沒石。
特別渴，悒鬱寂寞得哭，納禿髮妾入屋，熱不沐浴，熄滅蠟燭，急摸席側的雪白玉足。
食色蝕力，弱不敵疾，卻一直覺得不值得吃藥。

一夕，忽卒。
」

粵語
粵語入聲多數讀塞音尾。大多數粵語喺入聲按元音長短分上下，調值戥某啲舒聲相似。
新立話有單獨入聲對應陽去，口語詞多。
廉州話有單獨入聲對應陰平，口語詞多；次濁按清派。

官話同晉語
喺大多數官話，入聲發音冇塞音結尾，其中大多數調值戥某啲舒聲相似（派入舒聲）。以下列出各主流類型歸派。

閩南語
閩南語單獨兩隻入聲對應清入、濁入；白讀一般都係[-ʔ]（弱喉塞尾），文讀三隻塞音結尾似粵語噉，但[-k]入[-t]多：
[ʔ]尾入聲可以睇作係短啲嘅韻母畀對應非[ʔ]尾。
入船和真

入船和真（1986年11月15號—）係日本足球員，司職後衞，效力過廣島三箭，及德島漩渦。
入野自由

入野自由，係日本嘅一個男配音員。

配音作品一覽
呢個表唔完整，歡迎加料。
供應定律

供應定律（英文：law of supply）係一條經濟學上嘅定律，假設其他因素（例如生產成本）不變，一件貨品服務嘅價格愈高，啲生產者賣佢就愈會賺到錢，就愈會肯生產佢。
侏羅紀公園：迷失世界

《侏羅紀公園：迷失世界》（The Lost World: Jurassic Park）係一部1997年嘅美國科幻歷險電影，《侏羅紀公園》續集。
侘寂

京都龍安寺嘅枯山水，15 世紀起嘅；埲牆因為年月啲色變到唔勻－「寂」嘅感覺。金澤市嘅兼六園一個侘寂風格嘅茶杯
侘寂（平假名：わび・さび；日羅：wabi-sabi）係日本美學傳統當中最顯著嘅特徵，俾人描述成「不完美、不永恆、同不完整」嘅美感。侘寂嘅諗頭源自佛教三印派當中無常、苦、同空嘅思想，美學重點在於接受呢個世界嘅稍瞬即逝同唔完美。運用咗侘寂美學嘅藝術品會偏向唔對稱、表面粗糙、線條簡單、經濟上簡便、而且唔輝煌華麗，具有所謂嘅「瑕疵嘅美」－呢點令侘寂美學嘅藝術品同傳統強調對稱、光潔、同完美嘅歐洲美學成鮮明對比。
侘寂美學喺日本人嘅傳統審美觀當中有主導性嘅地位，相當於古希臘對美同完善嘅追求喺西方藝術當中嘅地位。侘寂主張「接受呢個世界嘅複雜性，崇尚簡單，接納呢個世界冇嘢係長存嘅、冇嘢係完成嘅、冇嘢係完美嘅」，目的在於為藝術欣賞者嘅內心帶嚟寧靜嘅憂鬱同精神嚮往，而作品成日都會帶有淡淡嘅哀愁感。

基本特性
侘寂主要特性如下：根據主流學者意見，侘寂可以描述為「日本傳統美學當中最獨特嘅特徵」，「喺日本美學價值當中嘅地位等同如古希臘嘅美同完美理想喺西方價值當中嘅地位」，侘寂「可以由物件或者某啲氣氛展示，會喺人嘅心入面造成一股寧靜得嚟又憂鬱嘅情感，以及一種靈性上嘅渴望」。侘寂俾人話係承認咗「冇嘢係永恆嘅」、「冇嘢係完整嘅」、同「冇嘢係完美嘅」呢三個簡單嘅事實，反映咗日本受禪宗佛教影響嘅傳統世界觀。
侘寂嘅概念可以拆做兩個漢字解：喺日文裏面，「wabi」本嚟指喺大自然當中隱居，遠離人煙嘅孤寂感，而「sabi」本嚟係指「凍凍地」、「枯萎咗」等嘅意思；到咗中世紀（5 至 15 世紀）晚期嘅日本，日本人（尤其係貴族階級）認為對空虛同不完美嘅理解係達致開悟嘅第一步，所以係值得欣賞嘅；而大約去到 14 世紀嗰陣，「wabi sabi」呢兩個字嘅意思開始變得比較正面，「wabi」變成開始指簡約或者沉靜，而且可以攞嚟描述大自然或者人造嘅物件，又或者用嚟指製作一件物件嘅過程當中出現嘅不完美性，例如係製作過程當中無可避免嘅瑕疵，但呢啲不完美性又可以令一件物件變得獨一無二，「sabi」就係指隨住歲月而嚟嘅美或者平和感，件物件身上「曾經受過傷、再修補返好」嘅痕跡顯示咗件物件有生命而且具有不永恆嘅性質。

工程學觀點
喺工程學以及設計上，侘寂當中嘅「侘」可以詮釋為一件物件嘅不完美性，而呢樣不完美性往往係因為設計同製作上無可避免嘅限制，尤其係當一件物件要應付係噉變化嘅用家要求；「寂」可以諗做唔完美可靠嘅特性，因為物理上嘅限制，任何整得再靚嘅物件都梗會有爛有滅嘅一日。事實係有學者指出，日文嘅「sabi」（寫做「錆」）亦可以係指生鏽，而呢個字同侘寂當中嘅「寂」（日文入面都係讀做「sabi」）喺語言上屬於同源。
呢種詮釋可見於某啲風格嘅日本陶藝：喺日本茶道當中，用嘅陶瓷杯具往往好簡單，冇乜花巧嘅圖案，色水暗淡，就噉望落有啲粗糙，形狀有些少－但唔誇張嘅－不對稱性，但對陶藝有認識嘅人會睇得出，呢啲杯具嘅設計精良而且好使好用；例如有好多茶道上用嘅杯具用咗特殊物料，喺沖茶嗰陣會因受熱而變色（不永恆），而且做茶道嘅人好興特登要個茶碗喺個底或者條邊嗰度有少少崩咗（但又未至於影響個茶碗嘅功效）－體現咗不完美得嚟、又不損功效嘅工程學設計。

佛學觀點
「Wabi」同「sabi」兩個字都帶有「荒廢」同「孤寂」等嘅意涵。喺大乘佛教（包括日本嘅禪宗）嘅傳統宇宙觀裏面，呢啲特性可以係正面嘅，象徵由物質世界嘅解放以及提升至比較簡單嘅存在型式；而且大乘佛教亦都強調齋靠言語係唔可以達致真正嘅理解嘅，所以日本傳統對「侘寂」比較少用文字描述，傾向用藝術品嘅意境達到侘寂嘅情緒效果。有佛學方面嘅專家指，侘寂算得上係禪宗佛教嘅物理呈現，因為侘寂教人用感官嚟投入同感受世界，而唔係吓吓用文字描述，似十足學禪宗佛教嘅弟子噉。

藝術呈現
喺日本史上，侘寂嘅意境一路有存在，可見於多種傳統嘅日本藝術當中，而「侘寂」去到 1933 年由曾經俾人提名諾貝爾文學獎嘅小說家谷崎潤一郎總括。以下嘅日本藝術都有侘寂嘅存在：
尺八曲
花道
盆栽
枯山水
日本茶道
... 等等。
供應

供應（英文：supply）喺經濟學上係指一件貨品服務嘅價格同供應量（quantity supplied；指賣家肯整嚟賣嘅量）之間成嘅關係。
侏羅紀公園3

《侏羅紀公園3》（Jurassic Park III）係一部2001年嘅美國科幻歷險電影，《侏羅紀公園》第三集。
侏羅紀公園

《侏羅紀公園》（英文：Jurassic Park）係一部1993年拍攝嘅科幻電影，由史提芬·史匹堡（Stephen Spielberg）執導，改編自米高·古禮頓（Michael Crichton）嘅同名小說。由於《侏羅紀公園》票房成績好好，所以後來又有人拍咗兩部續集《侏羅紀公園：迷失世界》（The Lost World: Jurassic Park）同埋《侏羅紀公園3》（Jurassic Park III）。
《侏羅紀公園》能夠成為里程碑式嘅電影，好大程度上係因為佢第一次大規模使用電腦繪圖來製作動物，同埋第一次使用數碼影院系統（DTS）做音效系統。另外，電影好大程度上深化咗恐龍喺流行文化裏面嘅影響，亦令到關於史前恐龍嘅新理論（例如「鳥類係恐龍嘅直系後裔」）傳播得更快。同以前嘅恐龍電影相比，《侏羅紀公園》裡面嘅恐龍睇起身真實感更強，因為有古生物學家參與執導電影嘅拍攝工作。
2013年，環球影業推出《侏羅紀公園》3D版，以慶祝《侏羅紀公園》上畫20週年。3D版祇會喺電影院裏面播。

故事大綱
科學家利用恐龍化石裏面揾到嘅DNA再加入兩棲動物嘅DNA成功繁殖已經絕種嘅史前生物，並且起埋一個主題公園去飼養同繼續繁殖多種恐龍，不過，呢個計劃發生意外，引致大量恐龍逃走，重破壞埋個公園，結果一衆主角受到恐龍襲擊，要不斷逃走，驚險刺激。

遊樂設施
喺美國荷里活、日本同新加坡嘅環球片場主題公園都有以《侏羅紀公園》為主題嘅遊樂設施。
侗族

侗族係中國其中一個少數民族，主要住喺貴州、湖南同廣西交界，人口296萬。侗台語系嘅「侗」，就係指侗族講嘅話。
八字

八字係古時中國記低日子同時間嘅方法，用到天干同地支（合埋叫干支）嘅組合嚟記年、月、日、時。
到唐代開始，有風水佬將一個人出世嘅時辰八字嚟睇相，睇佢自身運程、同其他人嘅關係夾唔夾。
八屬

八屬，係廣東舊陣嘅一個地區統稱，係原廣東下四府，即高州府、雷州府、廉州府、瓊州府嘅地方。舊陣稱呼打頭係會講埋高雷欽廉瓊崖羅陽。舊陣喺當地自己鑄造流通嘅銀毫叫做八屬毫，而當地自己搞嘅武裝部隊就叫做八屬軍。
舊陣粵軍嘅主要戰力就來自呢笪地頭。南天王陳濟棠喺1948年陣仲做過八屬同鄉會嘅主席，廣東省城度嘅舊會址喺南堤二馬路嘅欽廉會館。
八寶鴨

八寶鴨係一味上海菜，即係釀咗好多種餡嘅鴨，餡通常都會有蓮子、冬菇、冬筍、火腿、豬肉、栗子、蝦仁同糯米，將餡釀入鴨身，將佢蒸熟或者炸熟，最後淋返個紅燒汁就得。
八字波

八字波係指女人嗰孖𢆡（波）向外邊（即係左右兩邊）生，令到𢆡罅睇落成個「八」字噉，對健康無影響，只係望落唔好睇噉解。
八字波嘅成因包括上胸肌無乜點鍛鍊，少戴或者戴唔啱胸圍噉。
八寶奇兵

《八寶奇兵》（英文：They Came to Rob Hong Kong）係1989年出嘅香港動作喜劇電影，由霍耀良執導，主角包括石天、邱淑貞、吳君如同曾志偉。
八寶山站

八寶山站係北京地鐵1號線一個地鐵車站，喺中國北京市石景山區八寶山街道、老山街道交界石景山路、上莊大街、魯谷東街交叉口，臨近八寶山革命公墓同埋老山城市休閒公園。1971年11月7號，北京地下鐵道一期工程運營區段由玉泉路站延長到古城路站（古城站）時開通。

位置
八寶山站位於石景山路（東西向）同上莊大街–魯谷東街（南北向）交匯處。
呢個地鐵站原本一共有8個出口，分別係A 1、A 2、B 1、B 2、C 1、C 2、D 1同埋D 2。2007年起過4個出入口（A、B、C、D），取代原本嗰8個。
八尾

八尾係日本大阪府一個特例市，人口27萬。
八島莎拉拉

八島莎拉拉 ，係日本嘅一個配音員。

配音作品一覽
呢個表唔完整，歡迎加料。
前820年代

前820年代係指前829年去到前820年之間嗰十年嘅年代。
八田卯一郎

八田卯一郎（1903年9月10號—1989年4月20號）係大日本帝國足球員，司職中場，日本足球代表隊前成員。

日本足球代表隊
八田卯一郎喺1925年爲日本隊出場2次。佢代表日本參加過1925年遠東運動會。
八爪魚丸

八爪魚丸係日本小食，用麵粉開粉漿，落切碎嘅八爪魚腳同調味料，倒落個模度燒熟，落埋醬汁同木魚絲至食。
八爪魚保羅

八爪魚保羅（Paul Oktopus，2008年1月—2010年10月26號）係德國奧柏侯遜（Oberhausen）海洋館養嘅一隻八爪魚，屬 Octopus vulgaris，喺英格蘭出世。佢俾人用嚟估德國足球代表隊嘅比賽結果，而佢喺2010年FIFA世界盃估波全中令佢喺全世界出晒名。
德國開波之前，工作人員會將嘢食擺落兩個透明箱入面，一個貼咗德國國旗，另一個貼德國對手嘅國旗。保羅攞嘢食先揀邊個箱，即係估嗰隊會贏。
保羅喺2008年歐洲國家盃估中德國隊6場比賽嘅其中4場。佢喺2010年FIFA世界盃估中晒德國隊打過嘅7場比賽，連決賽荷蘭對西班牙嘅賽果都估中埋，不過自八強之後，佢就開始收到死亡恐嚇，噉係因為佢貼中德國八強贏阿根廷同埋四強輸畀西班牙，而俾阿根廷同埋德國擁躉要脅劏咗佢嚟食，令海洋館要加強防範。
八王之亂

八王之亂係西晉元康元年（291年）至光熙元年（306年）所發生嘅政治鬥爭，係中國歷史上一場非常嚴重嘅皇族內亂，前後一共持續16年。
八王包括：
司馬亮（汝南文成王）
司馬倫（趙王）
司馬顒（河間王）
司馬越（東海孝獻王）
司馬瑋（楚隱王）
司馬乂（長沙厲王）
司馬穎（成都王）
司馬冏（齊武閔王）
但係有份參與嘅藩王唔止呢八位。

時序
290年四月，晉武帝過身，之後由太子司馬衷繼位，就係晉惠帝。楊太后阿爸楊駿輔政。有人向楊駿舉報，話汝南王司馬亮想起兵討伐佢，於是楊駿通過惠帝出手詔叫士兵討伐汝南王，但係啲部下收到之後無去行動。而另一邊，有人叫汝南王起兵討伐楊駿，汝南王唔敢，於是漏夜走去許昌避難。

楊駿被殺
楊駿主政後，有好多人唔滿意佢嘅作風。晉惠帝皇后賈南風派李肇聯絡汝南王起兵討伐楊駿，汝南王冇應承到。李肇又搵楚王司馬瑋，楚王好爽快咁應承咗。291年三月，賈后一黨行動，由惠帝出詔書廢咗楊駿嘅權，楊駿聽到有事發生，叫啲官員去佢府上商議，但係決定唔到跟住點做，啲士兵去到楊駿大宅，楊駿被殺。楊駿兩個細佬、一啲同楊駿相關嘅官員加埋佢哋親屬都被殺，死者有成幾千人。之後楊太后都被廢。

汝南王、楚王被殺
楊駿死後，由汝南王同衛瓘輔政。佢哋兩個想收返楚王兵權，得罪咗楚王。291年六月，賈后通過惠帝出手詔畀楚王，叫楚王免去汝南王同衛瓘嘅官，於是楚王就去行動，汝南王同衛瓘兩個都冇反抗，就咁被處死。之後賈后就想鏟除楚王，於是又通過惠帝話楚王假傳聖旨，於是啲軍隊就唔再聽楚王指揮，而楚王就畀人拉咗同行刑處死。
之後嗰8年相對平靜。

賈后被殺
太子司馬遹唔係賈后生嘅，賈后就想害佢。299年十二月，賈后設局陷害太子司馬遹，搞到太子被廢。啲人對於太子被廢好不滿，有人想幫太子復位，走去搵趙王司馬倫嘅親信孫秀，孫秀同趙王講，趙王應承咗參與。但係之後孫秀又同趙王講，太子係聰明人，幫太子復位之後太子都唔會由得人哋擺佈，仲因為趙王係賈后一黨，第時依然有機會畀太子算帳，不如等賈后殺太子，之後就廢咗賈后，幫太子報仇，到時就係自己話事，趙王同意咗。之後孫秀設局令到賈后喺300年三月殺咗司馬遹。300年四月，趙王發動廢后行動，派齊王司馬冏帶兵入宮廢咗賈后。之後趙王搵人送毒酒賜賈后死。

趙王被殺
300年八月，淮南王司馬允起兵討伐趙王，但係失敗咗。
300年十一月，惠帝立羊氏做皇后。
301年正月，趙王迫惠帝禪位畀佢。301年三月，齊王起兵討伐趙王，又派人聯絡成都王司馬穎、河間王司馬顒、常山王（以前由長沙王改封）司馬乂等人。成都王喺鄴起兵，有好多人響應佢，好快就有成二十幾萬人。河間王起初係支持趙王嘅，但係之後睇見反趙王嗰邊好強，於是就改投反趙王嗰邊。趙王軍形勢不利，301年四月，左衛將軍王輿同其他人帶兵入宮，殺咗孫秀，迫趙王退位，立番惠帝做皇帝。跟住趙王就被賜死。由起兵以嚟過咗六十幾日，有成將近10萬人戰死咗。301年六月，齊王冏大軍進入洛陽，有成幾十萬人。

齊王被殺
301年七月，改封常山王司馬乂做長沙王。
齊王主政之後，表現令到好多人失望。302年十一月，河間王派兵討伐齊王，又叫長沙王對付齊王。十二月，齊王收到河間王聲討佢嘅文，之後齊王派兵攻打長沙王，經過三日激戰，齊王軍打輸咗，齊王畀手下捉住向長沙王投降，之後長沙王下令處死齊王。

長沙王被殺
303年八月，河間王出兵7萬，成都王出兵二十幾萬，由西、北兩邊一齊攻打長沙王。304年正月，東海王司馬越同一啲將領捉咗長沙王，之後東海王派人通知河間王嘅將領張方接收長沙王，之後張方就將長沙王燒死。之後由成都王做丞相。

成都王、河間王被殺
304年二月，喺成都王推動下，羊皇后被廢。同月惠帝立成都王做皇太弟。七月，東海王同埋其他人發起討伐成都王嘅行動，重新立番羊氏做皇后。東海王帶住惠帝北上討伐成都王，去到安陽已經集合咗十幾萬軍隊，成都王派出5萬人迎戰，喺蕩陰打敗咗東海王大軍，東海王軍揼低惠帝，結果畀成都王軍帶返鄴。河間王派張方率兵2萬救成都王，當成都王打贏仗之後，張方軍就改為進攻洛陽，並且打敗守洛陽嘅上官已，之後廢咗羊皇后。
之後成都王畀王浚打敗，帶住惠帝由鄴走佬去洛陽。同年匈奴人劉淵自立為漢王。
張方帶住惠帝同成都王走去長安。之後惠帝立番羊氏做皇后。304年十二月，改立豫章王司馬熾做皇太弟。
305年四月，張方廢咗羊皇后。七月，東海王號召其他地方同佢一齊討伐河間王。
河間王本來同意畀惠帝返去洛陽，換取同東海王講和，但係張方反對。306年，河間王殺咗張方，佢以為張方死咗之後東海王就會同佢講和，但係東海王唔肯。之後東海王一方嘅軍隊攻入關中，接返惠帝返洛陽，復立番羊皇后。
306年九月，成都王喺前往會合公師籓嘅途中畀頓丘太守捉住，將佢交畀范陽王司馬虓。十月，范陽王過身，佢嘅下屬就假傳詔命賜成都王死。十一月，惠帝中毒死，之後由司馬熾做皇帝，就係晉懷帝。十二月，東海王發詔書畀河間王，叫佢去洛陽做司徒，河間王起程，喺途中畀南陽王司馬模派人殺死。「八王之亂」結束。
光子學

光子學（photonics）係研究光（光子）嘅產生、探測同操控方法嘅領域。
光孝寺

光孝寺 (廣州)，喺廣東省廣州市越秀區光孝路入面嘅其中一棟寺。
光孝寺 (泰州)，喺江蘇省泰州市海陵區五一路入面嘅其中一棟寺。
光孝寺 (莆田)，喺福建省莆田市城廂區勝利路入面嘅其中一棟寺。
光孝寺 (南平)，喺福建省南平市建甌市通濟街道入面嘅其中一棟寺。
光孝路

光孝路 (廣州)：中國廣東省廣州市越秀區入面嘅其中一條馬路。廣州電視臺嘅公益廣告入面影過有「孝道，唔凈係得光孝路。」呢句宣傳口號。
光孝路 (韶關)：中國廣東省韶關市武江區入面嘅其中一條馬路。
光子

光子（英文：Photon）係種基本粒子，亦係各種電磁輻射（包括可見光）嘅量子。佢行嘅速度就係光速。
光孝堂

光孝堂（粵拼：gwong1 haau3 tong4）係中國廣東省廣州市入面嘅其中一間比較緊要嘅基督新教教堂，喺越秀區光孝路9號嗰邊。東南邊冇幾遠就係西門口站嘅C出入口。呢間教堂係由旅美華僑基督徒自己組織嘅中華綱紀慎自理傳道會（公理會）返到中國嗰陣，喺1921年12月丼錢起，1924年11月24號搞掂。呢間教堂係廣州比較大嘅其中一間教堂。

結構
呢間教堂坐西向東；長35米，闊23米，有26.7米（4層樓）咁高。建築風格係中西式合璧，用意大利批蕩。總面積1，470平方米，堂體比較闊。其中2樓同3樓半可以同時畀1200幾個人入去參拜；而地下部分係辦幼稚園。

史
喺1872年，有位旅美華僑自己出錢，喺美國三藩市嗰邊起咗間伯大尼大禮拜堂，重喺1886年嗰時組織咗中華綱紀慎自理傳道會，而呢個會係唔受外國差會控制，嚟畀咗黃瑞堂、鄺廣德嚟做董事長。而董事長佢哋係負責厝埋啲傳道會基金，跟住喺中國廣東台山起教堂。喺1894年，傳道會重派咗黃瑞堂同鄺廣德帶錢返到廣州，就喺而家嘅十八甫嗰邊買咗間屋嚟搞宣道堂。而1897年，傳道會就派咗趙哲君嚟做牧師，重安排佢返去廣東嗰頭搞教會會務。而趙君到咗廣州之後就將宣道堂改成「星導書樓」，而大樓入面就裝住西方各種社會同自然科學（冚唪唥同基督教有關嘅嘢）嘅圖書畀人睇。嗰時清政府搞維新或戊戍政變而導致書樓冇辦法再經營落去，最後就恢復返辦宣道堂。但係，由於信徒越嚟越多，加上堂舍又鬼咁窄，係時候要整大間喇，結果趙哲君就喺光孝路嗰邊買咗塊地。咁啱嗰時譚沃心牧師返咗嚟廣東，佢除咗擔任神學院教授之外，重俾傳道會嗌咗佢去做總幹事。就係噉，趙哲君同譚沃心就一齊厝錢嚟起間新嘅教堂。而教堂喺1921年12月開始起，起到1924年11月11號先至搞掂，一共丼咗70000蚊毫銀嚟起，「重改咗名嗌中華基督教會光孝堂」嘅名。嗰時重辦咗正光小學同幼稚園（解放之後畀咗越秀區人民政府，而家係光孝幼稚園）同各種短期民眾教育、其他公益事業，結果俾社會猛咁話佢點好。但係佢喺文化大革命嗰陣就唔好彩，由於嗰時嘅紅衛兵殺到教堂入面，用咗24個重就將教堂前面個院入面堆嗰座巨型書山冚唪唥都燒嗮。跟住就捉埋王牧師，用棍嚟威脅佢將墙壁夾層入面，冚唪唥嘅金條畀嗮出嚟，甚至佢重用鉸剪將王牧師屋企冚唪唥啲衫褲剪爛嗮；同埋屋企冚唪唥啲嘢都丼爛嗮。嗰時就係所謂嘅「破四舊」。就係噉，間教堂就俾信誠舊貨商店霸咗，一霸就18年咁耐，直到黨嘅十一屆三中全會為止。後嚟1978年中國改革開放之後，由於市政府重新關住咗下宗教信仰嘅自由，就喺1984年底，佢哋將房產畀返嗮教會去管理，而1985——1990年期間，呢間教堂就用咗嚟做臨時會所。其中1988年廣州市兩會入面，決定咗恢復光孝堂為開放堂，嗰時因為年久失修，入面已經喺爛融融到冇得用咁滯。就喺1989年，基督教協會成立咗修建小組嚟厝錢申請重新裝修過，結果市政府有關部門就批准咗呢單嘢，喺1991年2月份開始搞咗個大裝修，而工程喺1991年11月24號先至搞掂，嗰日重新開返堂。之後信徒就過返正常嘅宗教生活。2008年底，光孝堂俾市政府加咗入去廣州市文物保護單位嗰邊。
不干預主義

不干預主義（英文：non-interventionism）係一項外交策略，主張政治家避免干涉外國嘅關係。
不得鳥小姐

《不得鳥小姐》（Lady Bird）係一部2017年嘅美國喜劇電影，由Greta Gerwig執導。主演係茜爾莎羅倫。
不敗梟雄

《不敗梟雄》（Last Man Standing）係一部1996年嘅美國西部動作電影，由Walter Hill（英文：Walter Hill）做導演同編劇，套戲係翻拍黑澤明嘅《用心棒（日文：用心棒）》。主演係布斯韋利士、基斯杜化華堅、布魯斯丹。
不屬於我的世界

《不屬於我的世界》係臺灣男歌手楊培安出嘅第六張錄音室唱碟。喺2015年12月4號正式發行。

簡介
呢張唱碟收錄11隻歌。
不懂撒嬌的女人

《不懂撒嬌的女人》（意思係「唔識嗲人嘅女人」，英文： My Unfair Lady）係香港電視廣播有限公司拍攝製作嘅時裝勵志電視劇，由林文龍、宣萱、王浩信同唐詩詠領銜主演，同埋由高海寧、黎諾懿、鄧佩儀同林偉聯合主演，監製關樹明。呢套劇係無綫電視頭一套4K全實景拍攝製作嘅劇集。
故仔用商場同物業管理做為背景，探討女性高層唔結婚嘅原因。
不後悔

《不後悔》係香港歌手張學友嘅第11張國語專輯，唱片製作人歐丁玉同埋林明陽，由寶麗金唱片公司（台灣）製作發行。

唱片介紹
《不後悔》通常被認為係一張製作精良嘅國語唱片，其中幾首歌曲到依家已成為國語流行音樂嘅經典歌曲。特別值得注意嘅係一啲合唱歌曲，其中包括《你最珍貴》、《甲乙丙丁》，另外快節奏歌曲如《紅色》、《離開你七天》都相當受到樂迷歡迎。張學友招牌式嘅情歌都喺呢張唱片中異常出色，經典歌曲如《深海》、《離人》、《不後悔》、《別提你的心》。

網路影響
進入到1998年，因為互聯網嘅普及，出現大量MP3下載用戶，對唱片行業產生嚴重打擊。之前被認做係大中華地區唱片銷量保證嘅張學友都冇倖免於難，雖然《不後悔》製作精良，擁有大量普遍流行嘅歌曲，但呢個銷量比較1997年嘅《想和你去吹吹風》開始下滑。
自《不後悔》唱片後，張學友都改變咗自己嘅音樂風格，其中以1999年歲尾出嘅唱片《走過1999》最甚。而到依家呢張唱片已成為樂迷收藏經典。
不得了Family

《不得了Family》（Family Better）係香港電視娛樂製作嘅真人騷節目，由家庭議會贊助，由鄭萃雯主持，陳炳銓旁白，2022年2月27號到3月3號逢禮拜日20:00-20:30喺ViuTV播。節目搵嚟三家人參加三日兩夜嘅親子營。
前980年代

前980年代係指前989年去到前980年之間嗰十年嘅年代。
八萬五起樓計劃

八萬五起樓計劃，簡稱八萬五，係時任香港行政長官董建華喺1997年度施政報告提出嘅一項房屋政策：每年供應至少85,000個住宅單位（包括公營同私營房屋），目標係10年內全香港七成家庭可以自置居所，輪候租住公屋平均時間由6.5年縮短到3年。不過計劃撞正亞洲金融風暴，令樓市下滑，社會由關注買樓問題變成關注負資產問題。2000年，董建華接受傳媒訪問，話佢自1998年無再提過「八萬五」，所以呢個政策一早已經唔存在。雖然董建華揹哂呢隻鑊，但係政商界大致相信，以上政策係梁振英嘅主意。